**TECHNICKÁ SPRÁVA**

**„ ZLEPŠENIE TECHNICKÉHO VYBAVENIA ODBORNÝCH UČEBNÍ RÔZNEHO DRUHU V ZŠ BRUSELSKÁ 18, KOŠICE “**





Na vytlačenie tohto dokumentu bol použitý 100 % recyklovaný papier

**1**

1. **Identifikačné údaje o stavbe**

Názov stavby: **„ Zlepšenie technického vybavenia odborných učební rôzného druhu v** **ZŠ Bruselská 18, Košice “**

Miesto stavby: **Kraj - Košický , Okres - Košice IV,**

**Obec – Košice – Ťahanovce,**

**k.ú. Nové Ťahanovce, Parcela číslo - 3346/146**

Stavebník (Investor): **MESTO Košice , Trieda SNP 48/A, Košice**

Spracovateľ: **EMPROSTAV s.r.o.,**

**Svidnícka 6, 040 11 Košice**

Autor: **Ing. Miloš Singovszki, PhD., a.s.i.**

**Svidnícka 6, 040 11 Košice**

Zod. inžinier projektu: **Ing. Miloš Singovszki, PhD., a.s.i.**

Termín spracovania: **november/2018**

1. **Základné údaje o stavbe**

Táto správa je súčasťou projektovej dokumentácie k zlepšeniu technického vybavenia odbornej učebne základnej školy Bruselská 18, Košice. Jedná sa o priestory v objekte základnej školy na pozemku s parcelným číslom 3346/146.

Uvedená stavba sa nachádza v zastavanom území obce. Na pozemky nezasahujú žiadne známe ochranné pásma. Urbanistické riešenie ostáva zachované v plnom rozsahu.

Predmetom projektu je stavebná úprava (rekonštrukcia) vnútorných priestorov odbornej učebne základnej školy. Hlavným cieľom je modernizácia technického vybavenia odbornej jazykovej učebne, pre zlepšenie kvality vyučovania súvisiacich predmetov. Riešená učebňa v súčasnosti nespĺňa svojim vybavením požiadavky vyplývajúce z technických noriem ani z učebných osnov. Jej obmedzené podmienky neposkytujú uspokojivé možnosti pre výučbu, a to najmä z dôvodu nedostatočnej kapacity prívodu elektrickej energie pre možnosť napojenia prístojov pri práci.

Táto technická správa a výkresová časť projektovej dokumentácie je doplnená o niektoré stavebné práce, ktorých nevyhnutnosť a účelnosť sa prejavila pri dodatočnej obhliadke riešenej učebne základnej školy. Jedná sa o práce, ktoré vo významnej miere umožňujú zabezpečiť kvalitatívne zhodnotenie učebne, vo vzájomnej synergii s prácami uvažovanými v pôvodnej projektovej dokumentácii.

Každá z uskutočnených zmien prispieva k čo najefektívnejšiemu technologickému zhodnoteniu predmetných priestorov, a je nevyhnutná pre modernizáciu odbornej učebne v súlade s požiadavkami technických noriem aj samotnej vzdelávacej inštitúcie.

**2.1 Stavebné úpravy a vybavenie základnej školy budú prevedené v následovnom rozsahu:**

**2.1.1 Učebňa cudzích jazykov**

V učebni budú uskutočnené stavebné práce, pozostávajúce z rekonštrukcie týchto prvkov:

**Podlahy**

Pôvodná krycia vrstva podlahy je tvorená PVC podlahovou krytinou. Vzhľadom na jej stav, ktorý z hľadiska svojho opotrebovania nie je vhodný na ďalšie užívanie, sa navrhuje kompletná demontáž týchto podláh, spolu s odstránením soklíkov.

Navrhuje sa zmenšenie dreveného pódia, ktoré sa nachádza v časti katedry učiteľa, za jeho súčasného prebrúsenia a aplikácie ošetrujúceho náteru.

V súvislosti s požiadavkou vedenia rozvodov elektroinštalácie k žiackym stolom sa v podlahe vyfrézujú drážky, ktoré budú po realizácii rozvodov vyspravené cementovým poterom. Pred montážou novej nášľapnej vrstvy sa podlaha dôkladne očistí, nerovnosti sa zatmelia a nanesie sa nivelačná stierka. Následne sa na plochu aplikuje penetračný náter a nalepí sa nová nášľapná vrstva z PVC podlahoviny. Farebné riešenie si stavebník zvolí sám.

**Steny a stropy**

Po dodatočnej obhliadke priestorov učebne sa v súvislosti s poškodením ich súčasnej povrchovej úpravy a v záujme jej ďalšieho predchádzania sa navrhuje odstránenie pôvodného sokla ako aj  zdrsnenie celej plochy pôvodnej omietky frézou na omietky. Nesúdržné časti omietky sa odstránia a tieto plochy sa vyspravia, resp. pri väčšom rozsahu nahradia novou omietkou. Do stien a stropu budú vyfrézované drážky pre umiestnenie rozvodov elektroinštaláce. Po ich realizácii sa tieto miesta vyspravia. Na takto pripravené povrchy sa aplikuje penetračný náter. Ďalej sa vykoná montáž sklotextilnej armovacej sieťky a rohovníkov do stavebného lepidla, ktoré spolu zabezpečia vyššiu odolnosť a dlhšiu životnosť týchto povrchov. Následne bude realizovaná nová omietka, maľba a sokel z olejovej umývateľnej farby do v. 1500 mm.

V mieste bývalého umývadla budú využité existujúce rozvody vody a kanalizácie a osadené nové umývadlo, slúžiace výučbovým potrebám učiteľa. V tomto priestore bude zrealizovaný nový keramický obklad.

Farebné riešenie maľby a keramického obkladu si stavebník určí sám.

**Pri všetkých stavebných prácach a úpravách je nutné dodržiavať technologický postup pre daný typ týchto prác.**

1. **Rozvod elektroinštalácie**

V učebni cudzích jazykov sa navrhuje kompletná výmena existujúcich vnútorných zásuvkových a svetelných rozvodov. Všetky jestvujúce káblové vedenia sú osadené v stenách. Nové káblové vedenie je potrebné viesť v stene. V jazykovej učebni je z dôvodu realizácie elektrických rozvodov 230V k žiackym stolom a pracovisku učiteľa potrebné viesť káblové rozvody v drážkach v podlahe.

Drážky je potrebné zasekať do steny. Po konzultáci s elektrikárom,  prevádzkovateľom a investorom sa určia svetelné zdroje, svetelné rozvody a zásuvkové rozvody.

1. **Rozvod vody a kanalizácia**

V učebni cudzích jazykov budú použité existujúce rozvody vody a kanalizácie, na ktoré sa v mieste pôvodného umývadla po uskutočnení stavebných prác napojí nové umývadlo so stojankovou batériou.

1. **Ústredné vykurovanie**

Vzhľadom na porebu modernizácie systému ústredného vykurovania a v záujme hospodárnosti a efektívnosti jednotlivých zásahov do konštrukcií budú v učební cudzích jazykov vymenené pôvodné liatinové vykurovacie telesá za energeticky a ekonomicky vhodnejšie dvojradové panelové vykurovacie telesá.

1. **Bezpečnosť a ochrana zdravia pri práci**

Zariadenie objektu je navrhnuté v súlade s platnými predpismi pre bezpečnosť a ochranu zdravia pri práci. Pri práci je nutné dodržiavať bezpečnostné predpisy a vyhlášku 147/2013 Z. z.

Počas stavebných prác sú všetci zúčastnení na stavenisku povinní dodržiavať a rešpektovať normy, technické a technologické predpisy a ďalšie vyhlášky a nariadenia:

- č. 510/2001 Z. z. O minimálnych bezpečnostných a zdravotných požiadavkách na stavenisko

- č. 201/2001 Z. z. O minimálnych bezpečnostných a zdravotných požiadavkách na pracovisko

- č. 159/2001 Z. z. O minimálnych bezpečnostných a zdravotných požiadavkách pri používaní pracovných prostriedkov

- č. 204/2001 Z.z. O minimálnych bezpečnostných a zdravotných požiadavkách pri práci s bremenami č. 444/2001 Z.z., O minimálnych požiadavkách na používania označenia, symbolov a signálov na zaistenie bezpečnosti a ochrany zdravia pri práci v súvislosti s uplatnením STN 01 08 02.

Pred zahájením stavebných prác je stavbyvedúci povinný dôkazne oboznámiť všetkých pracovníkov na stavbe s podmienkami dodržiavania bezpečnostných opatrení a požiarnej ochrane. Pracovníci musia byť vybavení príslušnými ochrannými pomôckami na tú činnosť, na ktorú boli určení, alebo, ktorú budú vykonávať.

Ak na jednom pracovisku plnia úlohy zamestnanci viacerých zamestnávateľov, alebo fyzické osoby oprávnené podnikať, musí byť medzi nimi uzavretá písomná dohoda, kto zodpovedá za vytvorenie podmienok bezpečnosti a ochrany zdravia na stavenisku (§ 9).

Na stavenisku sa musia dodržiavať príslušné ustanovenia vyhlášky Slovenského úradu bezpečnosti práce, najmä § 15 – búracie práce a § 14 – práce vo výškach a na streche. U špeciálnych profesií platia osobitné predpisy podľa § 7 a § 8.

Všetky stroje a prístroje napojené na elektrický prúd musia byť uzemnené a skontrolované príslušnou revíziou. Pri všetkých prácach so strojnými zariadeniami sa musí dodržiavať § 16 - Práce so strojom.

Obsluhu zdvíhacích zariadení a viazanie bremien smú vykonávať len osoby na to vyškolené, spôsobilé a poučené. Bremená sa nesmú prenášať nad verejnými priestormi a pracovníci sa nesmú zdržiavať pod zaveseným bremenom.

1. **Záver**

Projekt „Zlepšenie technického vybavenia odborných učební rôzneho druhu a školskej knižnice v ZŠ Bruselská 18, Košice“ obsahujúci najmä riešenie úprav priestorov, je spracovaný s cieľom zapracovania požiadaviek vyučujúcich v rámci vyučovacieho procesu a teda zefektívnenie výučby, odstránenia prípadných hygienických nedostatkov, zlepšenia architektonického vzhľadu ,ale aj zvýšenia hodnoty priestorov.

**Obnova učební základnej školy je navrhnutá v súlade s riešením okolitých priestorov. Na objekte bola vykonaná iba vizuálna obhliadka a zhodnotenie stavu jednotlivých konštrukcií. Neboli vykonané žiadne skúšky, skúšky priľnavosti, merania súvisiace so zisťovaním vlhkosti stavebných konštrukcií a podobne.**

Navrhované riešenie architektonicko-stavebnej časti a jednotlivých profesií predmetnej stavby je vypracované v zmysle platných STN a technických predpisov platných v čase jeho spracovania, pričom vychádza zo zadania, ktoré určilo nároky na rozsah stavebných prác potrebných pre rekonštrukciu učební, zohľadňujúc charakter a potrebu ich vybavenia v modernom vyučovacom procese. Prípadné zmeny v stavebnom riešení, spôsobe využitia objektu alebo iných (najmä technických) zmien je potrebné oznámiť projektantovi na opätovné posúdenie alebo riešenie ako zmeny tejto projektovej dokumentácie.

Košice, november/2018 Ing. Miloš Singovszki, PhD., a.s.i.