**Zmluva na dodávku interiérového vybavenia**

*uzatvorená v súlade s ustanovením § 269 ods. 2 zákona č. 513/1991 Zb. Obchodného zákonníka v znení neskorších právnych predpisov a príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej ako „****Zmluva****“) medzi nasledovnými zmluvnými stranami:*

1. **Zmluvné strany:**
   1. **Kupujúci:**

**Názov**  : **Mesto Košice**

So sídlom : Trieda SNP 48A, 040 11 Košice – Západ, Slovenská republika

IČO : 00 691 135

DIČ : 2021186904

IČ DPH : SK2021186904

Bankové spojenie : Prima banka Slovensko, a.s.

IBAN : SK03 5600 0000 0004 4248 6001

Zastúpený : Ing. Jaroslav Polaček, primátor

*ďalej ako „****Kupujúci****“*

*a*

* 1. **Predávajúci:**

**Obchodné meno** : ***[doplní uchádzač]***

So sídlom : *[doplní uchádzač]*

IČO : *[doplní uchádzač]*

DIČ : *[doplní uchádzač]*

IČ DPH : *[doplní uchádzač]*

Bankové spojenie : *[doplní uchádzač]*

IBAN : *[doplní uchádzač]*

Zapísaný : *[doplní uchádzač]*

Zastúpený : *[doplní uchádzač]*

*ďalej ako „****Predávajúci****“*

*Kupujúci a Predávajúci spoločne ako „****zmluvné strany****“*

*alebo jednotlivo ako „****zmluvná strana****“*

1. **Úvodné ustanovenia:**
   1. Táto Zmluva sa medzi zmluvnými stranami uzatvára ako výsledok verejnej súťaže na obstaranie zákazky s názvom – „*Súbor interiérového vybavenia pre projekty Zlepšenie technického vybavenia odborných učební 8 ZŠ, Košice*“ (ďalej ako „**Zákazka**“), vyhlásenej Kupujúcim ako verejným obstarávateľom v súlade s príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej ako „**zákon o verejnom obstarávaní**“), ako aj v súlade s oznámením o vyhlásení verejného obstarávania, zverejneným vo vestníku verejného obstarávania č. *[doplní uchádzač]*, dňa *[doplní uchádzač]*, pod číslom *[doplní uchádzač]*a ponukou Predávajúceho predloženou do súťaže.
   2. Predmet Zmluvy bude z väčšej časti (85%) financovaný formou nenávratného finančného príspevku z Európskeho fondu regionálneho rozvoja a 10% formou príspevku zo štátneho rozpočtu Slovenskej republiky poskytnutej verejnému obstarávateľovi prostredníctvom Ministerstva pôdohospodárstva a rozvoja vidieka Slovenskej republiky (ďalej len „**Poskytovateľ NFP**“) v rámci operačného programu Integrovaný regionálny operačný program 2014 – 2020, Prioritná os 2 – Ľahší prístup k efektívnejším a kvalitnejším verejným službám, Investičná priorita 2.2. – Investovanie do vzdelania, školení a odbornej prípravy, zručností a celoživotného vzdelávania prostredníctvom vývoja vzdelávacej a výcvikovej infraštruktúry, špecifický cieľ 2.2.2. – Zlepšenie kľúčových kompetencií žiakov základných škôl, projekt:

*• Zlepšenie technického vybavenia odborných učební v ZŠ Družicová, Košice* (miesto dodania: ZŠ, Družicová 4, 040 12 Košice – Mestská časť nad Jazerom, kód projektu v ITMS2014+: 302020J053),

*• Zlepšenie technického vybavenia odborných učební v ZŠ Jozefa Urbana, Jenisejská 22, Košice* (miesto dodania: ZŠ Jozefa Urbana, Jenisejská 22, 040 12 Košice – Mestská časť nad Jazerom, kód projektu v ITMS2014+: 302020I981),

*• Zlepšenie technického vybavenia odborných učební a školskej knižnice v ZŠ Nám. L. Novomeského, Košice Košice* (miesto dodania: ZŠ, Nám. L. Novomeského 2, 040 01 Košice – Mestská časť Staré mesto, kód projektu v ITMS2014+: 302020I991),

*• Zlepšenie technického vybavenia odborných učební v ZŠ Krosnianska 2, Košice* (miesto dodania: ZŠ, Krosnianska 2, Košice – Mestská časť Dargovských hrdinov, kód projektu v ITMS2014+: 302020I970),

*• Zlepšenie technického vybavenia odborných učební a školskej knižnice v ZŠ Požiarnická 3, Košice* (miesto dodania: ZŠ, Požiarnická 3, 040 01 Košice – Mestská časť Juh, kód projektu v ITMS2014+: 302020J009),

*• Zlepšenie technického vybavenia odborných učební v ZŠ Polianska, Košice* (miesto dodania: ZŠ, Polianska 1, 040 01 Košice – Mestská časť Sever, kód projektu v ITMS2014+: 302020I924),

*• Zlepšenie technického vybavenia odborných učební v ZŠ Staničná 13, Košice* (miesto dodania: ZŠ, Staničná 13, 040 01 Košice – Mestská časť Juh, kód projektu v ITMS2014+: 302020J029),

*• Zlepšenie technického vybavenia odborných učební v ZŠ Bruselská, Košice* (miesto dodania: ZŠ, Bruselská 18, 040 13 Košice – Mestská časť Ťahanovce, kód projektu v ITMS2014+: 302020I830)

(ďalej spolu aj jednotlivo ako „**Projekt**“) na základe uzatvorených zmlúv o poskytnutí nenávratného finančného prostriedku s Poskytovateľom NFP (ďalej ako „**Zmluva s Poskytovateľom NFP**“).

1. **Predmet Zmluvy:**
   1. Predmetom tejto Zmluvy je záväzok Predávajúceho dodať Kupujúcemu hnuteľné veci - *interiérové vybavenie* do odborných učební ôsmich (8)základných škôl, ktorých zriaďovateľom je Kupujúci, v rozsahu a v špecifikácii uvedenej v Prílohe č. 1 tejto Zmluvy (ďalej len „**Tovar**“) bez vád, spôsobom ďalej dohodnutým v tejto Zmluve vrátane poskytnutia ostatných súvisiacich služieb s dodávkou Tovaru v zmysle bodu 6.3 tejto Zmluvy a previesť na Kupujúceho vlastnícke právo k nemu. Predmetom tejto Zmluvy je súčasný záväzok Kupujúceho Tovar prevziať a uhradiť Predávajúcemu dohodnutú kúpnu cenu vo výške a spôsobom stanoveným nižšie.

1. **Podmienky plnenia:**
   1. Predávajúci sa zaväzuje, že Kupujúcemu dodá Tovar:
      1. *nový, nepoužívaný, bez vád,*
      2. *v množstve v súlade s Prílohou č. 1 tejto Zmluvy,*
      3. *v termíne dodania Tovaru stanovenom v súlade s článkom 5 tejto Zmluvy, v čase medzi 08:00 hod. až 14:00 hod. SEČ príslušného pracovného dňa dodania a do príslušného miesta dodania v zmysle bodu 6.1. tejto Zmluvy,*
      4. *v požadovanej akosti, tzn. akosti zodpovedajúcej technickej špecifikácii Tovaru uvedenej v Prílohe č. 1 tejto Zmluvy ako aj akosti umožňujúcej použitie Tovaru na dohodnutý, inak obvyklý účel,*
      5. *v riadnom obale, zabezpečujúcom ochranu Tovaru počas zvoleného spôsobu prepravy do príslušného miesta dodania v zmysle bodu 6.1. tejto Zmluvy,*
      6. *v súlade s platnými technickými normami vzťahujúcimi sa k tomu predmetu zákazky, ako napr. STN EN 14749, STN EN 1729-1.*
2. **Lehota dodania a termín dodania Tovaru:**
   1. Zmluvné strany sa dohodli, že Tovar bude dodaný v lehote najneskôr do **dvanástich (12)** týždňov odo dňa nadobudnutia účinnosti tejto Zmluvy.
   2. Predávajúci navrhne Kupujúcemu písomne (poštou alebo e-mailom v súlade s článkom 16 tejto Zmluvy) konkrétny termín dodania Tovaru **najneskôr dva (2) týždne** pred plánovaným termínom dodania Tovaru, ak sa zmluvné strany písomne nedohodnú inak (ďalej aj ako „**termín dodania Tovaru“).** Predávajúci navrhne termín dodania Tovaru osobitne pre každú dodávku Tovaru, ktorý má byť v súlade s Prílohou č. 1 tejto Zmluvy dodaný do príslušného miesta dodania uvedeného v bode 6.1 písm. a) až h) tejto Zmluvy.
   3. Kupujúci bez zbytočného odkladu písomne (poštou alebo e-mailom v súlade s článkom 16 tejto Zmluvy) potvrdí navrhovaný termín dodania Tovaru. Kupujúci si vyhradzuje právo navrhnúť Predávajúcemu iný termín dodania Tovaru. Konkrétny termín dodania Tovaru si zmluvné strany dohodnú písomne (akceptuje sa e-mail).
   4. Kupujúci v písomnom potvrdení podľa bodu 5.3 vyššie zároveň uvedie osobu oprávnenú na prevzatie Tovaru v príslušnom mieste dodania Tovaru a na podpísanie Protokolu podľa bodu 6.4 tejto Zmluvy.
3. **Miesto dodania a dodacie podmienky:**
   1. Predávajúci sa zaväzuje odovzdať Tovar Kupujúcemu na dohodnutom mieste dodania podľa tejto Zmluvy. Miestom dodania Tovaru sú nasledujúce adresy základných škôl v zriaďovateľskej pôsobnosti Kupujúceho (ďalej len „**základné školy**“), a to v závislosti od toho, pre ktorú základnú škodu je Tovar v zmysle Prílohy č. 1 tejto Zmluvy určený:
      1. ***Základná škola, Krosnianska 2, Košice***

*So sídlom: Krosnianska 2, 040 22 Košice, Slovenská republika*

* + 1. ***Základná škola, Bruselská 18, Košice***

*So sídlom: Bruselská 18, 040 13 Košice, Slovenská republika*

* + 1. ***Základná škola, Družicová 4, Košice***

*So sídlom: Družicová 4, 040 12 Košice, Slovenská republika*

* + 1. ***Základná škola, Nám. L. Novomeského 2, Košice***

*So sídlom: Nám. L. Novomeského 2, 040 01 Košice, Slovenská republika*

* + 1. ***Základná škola, Jozefa Urbana, Košice***

*So sídlom: Jenisejská 22, 040 12 Košice, Slovenská republika*

* + 1. ***Základná škola, Polianska 1, Košice***

*So sídlom: Polianska 1, 040 01 Košice, Slovenská republika*

* + 1. ***Základná škola, Požiarnická 3, Košice***

*So sídlom: Požiarnická 3, 040 01 Košice, Slovenská republika*

* + 1. ***Základná škola, Staničná 13, Košice***

*So sídlom: Staničná 13, 040 01 Košice, Slovenská republika*

*ďalej ako „****miesto dodania****“*

* 1. Pre vylúčenie akýchkoľvek pochybností ako aj v záujme predchádzania sporom sa zmluvné strany dohodli, že miesto dodania Tovaru určené v tejto Zmluve je pre Predávajúceho záväzné a Predávajúci bez predchádzajúceho písomného súhlasu Kupujúceho nie je oprávnený dodať Tovar na iné miesto. Predávajúci je ďalej povinný dodať Tovar uvedený v Prílohe č. 1 tejto Zmluvy v termíne dodania stanovenom v súlade s článkom 5 tejto Zmluvy do miesta dodania uvedeného v bode 6.1 vyššie. Predávajúci bol zo strany Kupujúceho pred podpisom tejto Zmluvy oboznámený so skutočnosťou, že odovzdanie Tovaru Kupujúcemu (resp. ním na tento účel poverenej osobe ako je táto špecifikovaná v bode 6.6 tejto Zmluvy) je možné len v pracovných dňoch v čase od 08:00 hod. do 14:00 hod. SEČ.
  2. Predávajúci berie na vedomie a jeho oprávnený zástupca svojim vlastnoručným podpisom na tejto Zmluve potvrdzuje, že predmetom tejto Zmluvy je rovnako poskytnutie nasledovných služieb súvisiacich s dodávkou Tovaru:
     1. *dodanie Tovaru na miesto dodania (s vynesením na príslušné poschodie do miestností určených na mieste Kupujúcim, resp. ním na tento účel poverenej osoby),*
     2. *odovzdanie predmetu zákazky verejnému obstarávateľovi v zmontovanom stave,*
     3. *umiestnenie/rozmiestnenie predmetu zákazky do jednotlivých učební v súlade s Prílohou č. 1 tejto Zmluvy a požiadavkami Kupujúceho,*
     4. *odvoz prebytočných ochranných obalov Tovaru,*
     5. *otestovanie, montáž, inštalácia predmetu zákazky na existujúcu infraštruktúru, uvedenie Tovaru do prevádzky v súlade s Prílohou č. 1 tejto Zmluvy, resp. ak to vyžaduje povaha alebo účel predmetu zákazky,*
     6. *zaškolenie zamestnancov, resp. osôb určených verejným obstarávateľom, resp. ním na tento účel poverenou osobou v súlade s Prílohou č. 1 tejto Zmluvy alebo ak to vyžaduje povaha a účel predmetu zákazky,*
     7. *odovzdanie písomných dokladov potrebných pre riadne a bezchybné Tovaru na požadovaný účel, a to najmä, no nie len výlučne:*
* *návod na použitie/obsluhu Tovaru v slovenskom, resp. českom jazyku,*
* *záručný list,*
* *všetky ďalšie doklady a dokumenty vyžadované platnou legislatívou SR a Európskej únie, ktoré sú potrebné k riadnemu užívaniu Tovaru na požadovaný účel,*
* *vyhlásenia o zhode alebo CE certifikáty alebo* *certifikáty kvality na dodaný Tovar (ak je pre daný Tovar certifikát kvality dostupný), bezpečnostné certifikáty,*
* *iné doklady a certifikáty uvedené v Prílohe č. 1 tejto Zmluvy.* 
  1. Dňom dodania Tovaru sa rozumie deň prevzatia Tovaru Kupujúcim vrátane poskytnutia súvisiacich služieb podľa bodu 6.3 tohto článku Zmluvy. Prevzatie Tovaru vrátane poskytnutia súvisiacich služieb podľa bodu 6.3 tohto článku Zmluvy potvrdí Kupujúci alebo ním na tento účel poverená osoba svojím podpisom na odovzdávacom a preberacom protokole (ďalej ako „**Protokol**“). Podpísanie Protokolu o prevzatí dodaného Tovaru neznamená uznanie dodaného Tovaru za tovar bez vád. Za jednu dodávku, sa pre účely tejto Zmluvy, považuje Tovar dodaný v rovnakom termíne dodania Tovaru do rovnakého miesta dodania Tovaru, tzn. do príslušnej základnej školy uvedenej v bode 6.1 tejto Zmluvy (ďalej ako „**dodávka**“). V prípade, ak Predávajúci dodá Tovar do jedného miesta dodania uvedeného v bode 6.1 vyššie vo viacerých dodávkach, preberacie konanie podľa tohto bodu Zmluvy je ukončené až po dodaní a prevzatí poslednej dodávky Tovaru vrátane poskytnutia súvisiacich služieb podľa bodu 6.3 tohto článku Zmluvy podpisom Protokolu, ktorý bude obsahovať informácie o všetkých zrealizovaných dodávkach. Pre každé príslušné miesto dodania uvedené v bode 6.1 tejto Zmluvy tak Zmluvné strany spíšu podľa tejto Zmluvy osobitne jeden Protokol.
  2. Minimálne obsahové náležitosti Protokolu boli zmluvnými stranami dohodnuté nasledovne:
     1. *identifikačné údaje zmluvných strán v rozsahu aspoň obchodné meno a sídlo,*
     2. *odkaz na túto Zmluvu,*
     3. *Názov projektu (financovaného zo zdrojov EÚ) a kód projektu, v rámci ktorého je dodávaný Tovar, ktorý je uvedený v bode 2.2 tejto Zmluvy,*
     4. *množstvo a špecifikácia (resp. druh) dodaného Tovaru, vrátane identifikácie dokumentov k dodanému Tovaru podľa bodu 6.3 písm. g) tohto článku Zmluvy,*
     5. *miesto v zmysle bodu 6.1. tejto Zmluvy a dátum dodania Tovaru,*
     6. *súpis zistených vád,*
     7. *lehota na odstránenie vád,*
     8. *prehlásenie zmluvných strán o tom, že Predávajúci Tovar odovzdáva a Kupujúci Tovar preberá,*
     9. *dátum a miesto vypracovania Protokolu,*
     10. *podpisy oprávnených zástupcov zmluvných strán.*

Vzor Protokolu tvorí Prílohu č. 4 tejto Zmluvy.

* 1. Zmluvné stany sa dohodli, že osobami oprávnenými na odovzdania a prevzatie Tovaru ako aj podpísania Protokolu sú:
     1. ***za Kupujúceho:***

*štatutárny zástupca,*

*osoba uvedená Kupujúcim v písomnom potvrdení Predávajúcim navrhovaného termínu dodania Tovaru podľa bodu 5.4 tejto Zmluvy ako osoba oprávnená na prevzatie Tovaru v príslušnom mieste dodania a podpísanie Protokolu alebo*

*iná osoba na tento účel splnomocnená zo strany Kupujúceho; v takomto prípade bude fotokópia plnomocenstva alebo poverenia tvoriť prílohu podpísaného Protokolu.*

* + 1. ***za Predávajúceho:***

*štatutárny zástupca alebo*

*iná osoba na tento účel splnomocnená zo strany Predávajúceho; v takomto prípade bude fotokópia plnomocenstva alebo poverenia tvoriť prílohu podpísaného Protokolu.*

* 1. Kupujúci je oprávnený odmietnuť dodávku Tovaru v prípade, ak táto bola dodaná po termíne dodania Tovaru dohodnutým spôsobom uvedeným v článku 5 tejto Zmluvy, ak má viditeľné vady (najmä poškodené obaly), nebolo dodržané zmluvne dohodnuté množstvo, druh Tovaru alebo zmluvná cena. V takomto prípade sa bude postupovať akoby Tovar Predávajúcim nebol dodaný.

1. **Kúpna cena:**
   1. Kúpna cena za predmet plnenia Zmluvy je stanovená v zmysle príslušných ustanovení zákona č. 18/1996 Z. z. o cenách v znení neskorších právnych predpisov (ďalej ako „**zákon o cenách**“) v spojitosti s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách.
   2. Spôsob vytvorenia kúpnej ceny (cenové pravidlá) je v súlade s ustanovením § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranej ziskovej prirážke.
   3. Kúpna cena Tovaru pokrýva všetky ekonomicky oprávnené náklady Predávajúceho vynaložené v súvislosti s predmetom plnenia tejto Zmluvy, osobitne potom akékoľvek a všetky náklady Predávajúceho súvisiace s dopravou Tovaru do príslušného miesta dodania, vyložením Tovaru podľa určenia Kupujúceho ako aj poskytnutím ostatných súvisiacich služieb s dodávkou Tovaru Predávajúcim v zmysle bodu 6.3 tejto Zmluvy.

* 1. Prílohou a neoddeliteľnou súčasťou tejto Zmluvy je cenová špecifikácia Predávajúceho v tabuľkovej forme, predložená Predávajúcim v rámci verejnej súťaže. Cenová tabuľka tvorí Prílohu č. 2 tejto Zmluvy.
  2. Kúpna cena Tovaru uvedená v Prílohe č. 2 tejto Zmluvy je pre zmluvné strany záväzná. Kúpna cena s poukazom na ustanovenie § 3 zákona o cenách je cenou konečnou, pričom táto sa nebude navyšovať o akékoľvek ďalšie náklady Predávajúceho súvisiace s dodávkou Tovaru, a to najmä, nie však výlučne, náklady Predávajúceho vzniknuté v súvislosti s poskytnutím služieb súvisiacich s dodávkou Tovaru podľa bodu 6.3 tejto Zmluvy.

1. **Platobné podmienky:**
   1. Nárok na zaplatenie Kúpnej ceny vzniká Predávajúcemu riadnym a včasným splnením jeho záväzku dodať Kupujúcemu Tovar bez vád a za dohodnutých podmienok.
   2. Kúpna cena bude Kupujúcim hradená na základe daňového dokladu (faktúry), vystaveného a doručeného Kupujúcemu **do tridsiatich (30) dní** odo dňa dodania Tovaru, t. j. odo dňa podpísania Protokolu podľa bodu 6.4 tejto Zmluvy oprávnenými zástupcami obidvoch zmluvných strán. Celková kúpna cena bude Kupujúcim hradená Predávajúcemu na základe čiastkovej fakturácie, zohľadňujúcej množstvo a cenu Tovaru do príslušného miesta dodania Tovaru. Pokiaľ sa zmluvné strany nedohodnú písomne inak, ku každému Projektu financovania uvedenému v bode 2.2 tejto Zmluvy bude vystavená samostatná faktúra.
   3. Akákoľvek faktúra vystavená na základe tejto Zmluvy musí obsahovať všetky minimálne obsahové náležitosti v zmysle príslušných ustanovení zákona č. 222/2004 Z. z. o dani z pridanej hodnoty v znení neskorších právnych predpisov (ďalej ako „**zákon o DPH**“). Lehota splatnosti faktúry vystavenej na základe tejto Zmluvy je v trvaní **šesťdesiat (60) dní** odo dňa jej vystavenia a doručenia Kupujúcemu. V prípade, ak dôjde zo strany Kupujúceho k oprávnenému vráteniu faktúry, bude lehota splatnosti faktúry, ktorá bude vystavená namiesto pôvodnej faktúry Kupujúcim oprávnene vrátenej, tridsať (30) dní odo dňa vystavenia a doručenia novej faktúry Kupujúcemu zo strany Predávajúceho.
   4. Zmluvné strany budú pri fakturácii dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
   5. Kúpna cena bude hradená bezhotovostným prevodom finančných prostriedkov   
      v prospech bankového účtu Predávajúceho uvedeného v záhlaví tejto Zmluvy. Kúpna cena sa považuje za uhradenú v deň odpísania peňažných prostriedkov z bankového účtu Kupujúceho a ich súčasného poukázania v prospech bankového účtu Predávajúceho.
   6. Kupujúci neposkytuje akýkoľvek a žiadny preddavok na úhradu kúpnej ceny a/alebo akejkoľvek jej časti ako ani preddavok na zabezpečenie plnenia Predávajúceho podľa tejto Zmluvy.
2. **Nadobudnutie vlastníckeho práva:**
   1. Vlastnícke právo k Tovaru prechádza na Kupujúceho momentom prevzatia Tovaru zo strany Kupujúceho, o čom bude zmluvnými stranami spísaný Protokol v súlade s bodom 6.4 tejto Zmluvy.
   2. Nebezpečenstvo škody na Tovare prechádza na Kupujúceho súčasne s nadobudnutím vlastníckeho práva k Tovaru, teda okamihom prevzatia Tovaru.
3. **Vady Tovaru a záručná doba:**
   1. Predávajúci zodpovedá za to, že Tovar bude plne v súlade so všetkými požiadavkami Kupujúceho uvedenými v tejto Zmluve.
   2. Tovar má vady, ak nezodpovedá množstvu, akosti a všetkým zmluvne dohodnutým podmienkam, aj keď sa tie stali zjavnými až neskôr.
   3. Predávajúci na základe tejto Zmluvy v súlade s ustanovením § 429 a nasl. zákona   
      č. 513/1991 Zb. Obchodného zákonníka v znení neskorších právnych predpisov poskytuje Kupujúcemu záruku za akosť Tovaru, ktorá predstavuje záväzok Predávajúceho Kupujúcemu, že Tovar bude **po dobu 5 rokov odo dňa podpisu Protokolu** v súlade s bodom 6.4 tejto Zmluvy (t. j. po dobu udržateľnosti Projektu financovaného zo zdrojov EÚ na základe podpísaných Zmlúv s Poskytovateľom NFP v súvislosti s predmetom tejto Zmluvy) spôsobilý na použitie na dohodnutý, inak obvyklý účel ***a súčasne*** si zachová dohodnuté, inak obvyklé vlastnosti. Na účely tejto Zmluvy sa dohodnutým účelom a dohodnutými vlastnosťami rozumie najmä, nie však výlučne, účel a vlastnosti Tovaru špecifikované v Prílohe č. 1 tejto Zmluvy.
   4. Predávajúci ďalej poskytuje Kupujúcemu záruku za to, že Tovar bude bez akýchkoľvek právnych vád.
   5. Záruka za akosť poskytnutá Predávajúcim Kupujúcemu podľa tohto článku sa vzťahuje jednak na samotný Tovar, ako aj plnenia všetkých ostatných služieb a prác vykonaných v súvislosti s dodaním Tovaru, resp. akoukoľvek jeho časťou.
   6. Predávajúci zodpovedá za vadu, ktorú má Tovar v okamihu, keď prechádza nebezpečenstvo škody na Tovare na Kupujúceho, aj keď sa vada stala zjavnou až po tomto čase. Za vady zistené v záručnej dobe zodpovedá Predávajúci, pokiaľ sa nepreukáže opak. Do doby preukázania zodpovednosti za vadu na strane Kupujúceho sa predpokladá, že za vadu zodpovedá Predávajúci a Predávajúci je povinný v tejto dobe zahájiť a pokračovať na prácach spojených s odstránením vady, ako keby za vadu zodpovedal. V prípade, že Predávajúci preukáže, že za vadu nezodpovedá, zaväzuje sa Kupujúci uhradiť Predávajúcemu oprávnené riadne preukázané náklady spojené s jej odstraňovaním.
   7. Predávajúci určuje, ako zodpovednú osobu na oznamovanie vád [*meno a priezvisko*], tel. číslo: [*doplní uchádzač*], e-mail: [*doplní uchádzač*]. Oznámenie vady (reklamácie) vrátane popisu, ako sa vada prejavuje alebo prejavila, je Kupujúci povinný zaslať Predávajúcemu písomne, e-mailom na vyššie uvedenú emailovú adresu alebo doporučeným listom bez zbytočného odkladu potom, čo vadu zistil. Reklamácia (označenie vád) musí byť vykonaná výlučne písomne (akceptuje sa e-mail) a v záručnej dobe, inak je reklamácia neplatná. Musí obsahovať označenie vady a popis, miesto kde sa vada nachádza, ako sa vada prejavuje. Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového podniku (resp. e-mailu) v posledný deň záručnej doby Predávajúcemu, sa považuje za včas uplatnenú.
   8. Počas záručnej doby, má Kupujúci právo požadovať a Predávajúci má povinnosť bezplatne odstrániť vady, pokiaľ sú odstrániteľné. V opačnom prípade je Predávajúci povinný dodať náhradný Tovar. Ak je na odstránenie vady potrebná aj demontáž Tovaru a jeho nahradenie novým Tovarom, Predávajúci je povinný uhradiť aj všetky náklady s tým spojené. V prípade, ak pri odstraňovaní vád Tovaru v záručnej dobe dôjde k výmene jednotlivých súčiastok (častí Tovaru) za nové, tak pre nové súčiastky ako aj poskytnuté služby a vykonané práce začína plynúť nová záručná doba v trvaní podľa bodu 10.3. tejto Zmluva.
   9. Predávajúci sa zaväzuje odstrániť vadu Tovaru bezodkladne, najneskôr **do tridsiatich (30) dní** od uplatnenia reklamácie. V prípade, ak Predávajúci reklamovanú vadu Tovaru v lehote podľa tohto bodu neodstráni, prislúcha Kupujúcemu právo reklamovanú vadu Tovaru odstrániť treťou osobou na náklady Predávajúceho. Takto vzniknuté náklady je Predávajúci povinný uhradiť Kupujúcemu do štrnástich (14) dní odo dňa doručenia faktúry o ich vyúčtovaní. Týmto postupom nie je dotknutý nárok Kupujúceho na náhradu škody.
   10. Záručná doba na dodaný Tovar sa predlžuje o dobu, počas ktorej sa odstraňuje vada Tovaru. Záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.
   11. Ak Predávajúci nahradí dodaný Tovar novým Tovarom, na nový Tovar začína plynúť nová záručná doba v trvaní podľa bodu 10.3. tohto článku Zmluvy, a to dňom jeho prevzatia Kupujúcim. Na prevzatie nového Tovaru sa primerane aplikujú ustanovenia bodu 6.4 tejto Zmluvy.
4. **Sankcie:**
   1. V prípade, že Predávajúci nedodrží termín dodania Tovaru (čas plnenia), môže Kupujúci požadovať od Predávajúceho zmluvnú pokutu vo výške 0,15 % (slovom nula celých pätnásť stotín percenta) z Kúpnej ceny omeškanej dodávky za každý deň omeškania.
   2. V prípade vadného Tovaru, môže Kupujúci požadovať od Predávajúceho zmluvnú pokutu vo výške 15 % (slovom pätnásť percent) z ceny vadného Tovaru uvedenej v Prílohe č. 2 tejto Zmluvy.
   3. V prípade, že Predávajúci je v omeškaní s odstraňovaním vád a uplatnené vady Tovaru neodstráni v lehote dohodnutej v bode 10.9. tejto Zmluvy, je Kupujúci oprávnený požadovať od Predávajúceho zmluvnú pokutu vo výške 0,1 % (slovom nula celých jedna desatín percenta) z Kúpnej ceny Tovaru, za každú jednotlivú reklamovanú vadu Tovaru a za každý deň omeškania so splnením povinnosti odstrániť vadu v dohodnutej lehote.
   4. Zmluvná strana, ktorá je oprávnená uplatniť si zmluvnú pokutu podľa tejto Zmluvy voči druhej zmluvnej strane vystaví na zmluvnú pokutu osobitnú faktúru, ktorá je splatná v lehote **tridsiatich (30) dní** od jej vystavenia.
   5. Dojednaním zmluvnej pokuty nie je dotknutý nárok žiadnej zmluvnej strany na náhradu škody spôsobenej porušením povinnosti, ktorá je zabezpečená zmluvnou pokutou. Zaplatením zmluvnej pokuty na základe tejto Zmluvy zároveň nezaniká povinnosť splniť zabezpečený záväzok.
   6. Nárok na zmluvnú pokutu nezaniká ani v prípade odstúpenia od Zmluvy.
   7. Predávajúci súhlasí s tým, že vzhľadom na financovanie Zákazky aj z finančných prostriedkov verejných rozpočtov – Projektov uvedených v bode 2.2 tejto Zmluvy, mu v prípade omeškania Kupujúceho s úhradou faktúry, nevznikne nárok na platenie úrokov z omeškania za obdobie od uplynutia lehoty splatnosti faktúry až do zaplatenia takejto príslušnej časti Kúpnej ceny uvedenej na faktúre, ak Kupujúci uhradí Predávajúcemu vyfakturovanú časť Kúpnej ceny v lehote do desať (10) dní odo dňa pripísania súvisiacich peňažných prostriedkov z verejných rozpočtov na bankový účet Kupujúceho v rámci Projektu financovania uvedeného v bode 2.2 tejto Zmluvy, s výnimkou prípadu, ak omeškanie zavinil Kupujúci.
5. **Zodpovednosť za škodu:**
   1. Predávajúci je povinný nahradiť Kupujúcemu škodu, ktorú spôsobil porušením svojich povinností v plnom rozsahu, vrátane ekonomických strát.
   2. Nárok na náhradu škody nezaniká ani v prípade odstúpenia od Zmluvy.
6. **Využitie subdodávateľov:**
   1. Predávajúci pred uzatvorením tejto Zmluvy predložil Kupujúcemu zoznam subdodávateľov v zmysle a rozsahu podľa ustanovenia § 41 zákona o verejnom obstarávaní. Zoznam subdodávateľov tvorí Prílohu č. 3 tejto Zmluvy.
   2. Predávajúci nie je oprávnený plniť záväzky podľa tejto Zmluvy prostredníctvom subjektov odlišných od subdodávateľov uvedených v zozname subdodávateľov podľa bodu 13.1. tejto Zmluvy, pokiaľ nedôjde k ich zmene postupom podľa tohto článku Zmluvy.
   3. Za účelom každej zmeny v osobe existujúceho subdodávateľa alebo doplnenia ďalšieho subdodávateľa je Predávajúci povinný najneskôr päť (5) pracovných dní pred navrhovanou zmenou subdodávateľa (resp. podpísaním zmluvy so subdodávateľom) doručiť Kupujúcemu oznámenie o zmene v zozname subdodávateľov a aktualizované znenie Prílohy č. 2 Zmluvy. Oznámenie o zmene v zozname subdodávateľov musí obsahovať:
      1. *identifikačné údaje nového subdodávateľa, a to minimálne v nasledovnom rozsahu: obchodné meno, sídlo (resp. miesto podnikania), IČO, meno, priezvisko, adresu pobytu a dátum narodenia osoby oprávnenej konať za subdodávateľa,*
      2. *podiel plnenia Zmluvy, ktorý má Predávajúci v úmysle zabezpečiť prostredníctvom nového subdodávateľa,*
      3. *informáciu, či Predávajúci v súvislosti s plnením podľa tejto Zmluvy poskytne subdodávateľovi jednorazovo finančné prostriedky prevyšujúce sumu vo výške 100.000,- EUR (slovom jednostotisíc eur) alebo v úhrne prevyšujúce sumu vo výške 250.000,- EUR (slovom dvestotisíc eur) v kalendárnom roku, ak ide o opakujúce sa plnenie,*
      4. *ak sa novým subdodávateľom nahrádza už schválený subdodávateľ, identifikačné údaje nahrádzaného subdodávateľa.*
   4. Prílohou oznámenia podľa predchádzajúceho bodu bude:
      1. *potvrdenie o platnom zápise subdodávateľa v registri partnerov verejného sektora v nadväznosti na príslušné ustanovenia zákona o verejnom obstarávaní [ak u subdodávateľa vznikla povinnosť byť registrovaný podľa príslušných ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších právnych predpisov (ďalej ako „****zákon o RPVS****“)], a súčasne*
      2. *doklady, na základe ktorých nahradzujúci subdodávateľ preukáže, že spĺňa podmienky účasti uvedené v súťažných podkladoch, ktorých splnenie Predávajúci v procese verejného obstarávania preukázal kapacitami nahradeného subdodávateľa (uvedené sa uplatní len v prípade zmeny v osobe subdodávateľa, ktorého kapacitami Predávajúci preukázal splnenie niektorej z podmienok účasti v procese obstarania Zákazky).*
   5. Kupujúci je oprávnený písomne (akceptuje sa e-mail) namietať voči zmene subdodávateľa len vtedy, ak by neboli splnené podmienky uvedené v bode 13.3. alebo 13.4. tohto článku, a to najneskôr v lehote piatich (5) pracovných dní odo dňa doručenia oznámenia Predávajúcim.
   6. Ak sa Kupujúci v lehote podľa predchádzajúceho bodu nevyjadrí, predpokladá sa, že s navrhovanou zmenou v zozname subdodávateľov súhlasí a Predávajúci môže subdodávateľa použiť.
   7. Predávajúci je povinný zabezpečiť, aby jeho subdodávatelia mohli poskytovať plnenie podľa tejto Zmluvy prostredníctvom svojich ďalších subdodávateľov len za splnenia podmienky ich platného zápisu v registri partnerov verejného sektora v zmysle príslušných ustanovení zákona o RPVS (ak u týchto subdodávateľov vznikla povinnosť byť registrovaní podľa zákona o RPVS), pričom v prípade nedodržania týchto podmienok Predávajúci voči Kupujúcemu zodpovedá za škodu spôsobenú ich porušením.
   8. Na základe písomnej žiadosti Kupujúceho je Predávajúci povinný najneskôr do troch (3) pracovných dní odo dňa doručenia žiadosti odovzdať Kupujúcemu kópiu každej uzatvorenej subdodávateľskej zmluvy v znení jej prípadných dodatkov. Predávajúci je v takomto prípade oprávnený nesprístupniť Kupujúcemu výlučne údaje o výške odmeny, ktorú je Predávajúci povinný uhradiť subdodávateľovi. Kupujúci sa zaväzuje nesprístupniť subdodávateľské zmluvy poskytnuté Predávajúcim tretím osobám a zaväzuje sa zachovávať obchodné tajomstvo v nich uvedené. Za týmto účelom je Predávajúci povinný písomne upozorniť Kupujúceho na ustanovenia, ktoré sú obchodným tajomstvom.
   9. Zmluvné strany vyhlasujú, že odsúhlasenie výberu subdodávateľov Kupujúcim alebo poskytnutie plnenia podľa Zmluvy a/alebo akejkoľvek jeho časti subdodávateľom žiadnym spôsobom nezbavuje Predávajúceho záväzkov a povinností vyplývajúcich mu z tejto Zmluvy a Predávajúci je zodpovedný za plnenie poskytnuté subdodávateľmi, ako by plnil sám.
   10. Pre vylúčenie akýchkoľvek pochybností zmluvné strany vyhlasujú, že Predávajúci je povinný postupovať podľa tohto článku Zmluvy aj v prípade, ak v priebehu verejného obstarávania nepredložil Kupujúcemu žiadny zoznam subdodávateľov, resp. tvrdil, že plnenia podľa Zmluvy poskytne osobne a následne vznikla potreba poskytnúť plnenie alebo jeho časť subdodávateľom.
   11. Predávajúci je povinný písomne oznámiť Kupujúcemu každú zmenu údajov subdodávateľa uvedených v bode 13.3. písm. a) tejto Zmluvy, a to v lehote štrnástich (14) dní odo dňa, kedy k zmene došlo.
7. **Osobitné dojednania:**

Kupujúci pred podpisom tejto Zmluvy oboznámil Predávajúceho, že Zákazka je okrem Kupujúceho spolufinancovaná Európskou úniou z prostriedkov Európskeho fondu regionálneho rozvoja – z príspevku EŠIF (európske štrukturálne a investičné fondy) ako aj štátneho rozpočtu Slovenskej republiky. Podrobnosti sú uvedené v bode 2.2 tejto Zmluvy. Predávajúci deklaruje a jeho oprávnený zástupca svojim vlastnoručným podpisom na tejto Zmluve potvrdzuje, že o tejto skutočnosti bol Kupujúcim riadne informovaný.

* 1. Z dôvodu, že predmet plnenia môže byť čiastočne financovaný z prostriedkov poskytnutých Objednávateľovi na základe Zmluvy o NFP, zaväzuje sa Zhotoviteľ strpieť výkon kontroly/auditu súvisiaceho s dodávaným tovarom, službami, montážnymi a stavebnými prácami zhotovovaného Diela a/alebo v súvislosti s nim kedykoľvek počas platnosti a účinnosti zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä:
     + 1. Poskytovateľ NFP a ním poverené osoby,
       2. Útvar vnútorného auditu riadiaceho orgánu alebo sprostredkovateľského orgánu a nimi poverené osoby,
       3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
       4. orgán auditu, jeho spolupracujúce orgány a nimi poverené osoby,
       5. splnomocnení zástupcovia Európskej Komisie a Európskeho dvora audítorov,
       6. Orgán zabezpečujúci ochranu finančných záujmov EÚ,
       7. osoby prizvané orgánmi podľa písm. a) - f) tohto bodu v súlade s príslušnými právnymi predpismi.
  2. Predávajúci je povinný zabezpečiť, aby mal počas platnosti tejto Zmluvy splnené povinnosti vyplývajú pre neho zo zákona o RPVS. Predávajúci v tejto súvislosti vyhlasuje a jeho oprávnený zástupca svojim vlastnoručným podpisom potvrdzuje, že v čase uzatvorenia tejto Zmluvy má splanené akékoľvek a všetky povinnosti, ktoré pre neho vyplývajú zo zákona o RPVS.

1. **Trvanie a predčasné ukončenie Zmluvy:**
   1. Táto Zmluva trvá až do úplného splnenia všetkých vzájomných povinností   
      a vysporiadania všetkých záväzkov zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
   2. Táto Zmluva zanikne okrem splnenia všetkých práv a povinností obidvoch zmluvných strán aj
2. *vzájomnou dohodou zmluvných strán,*
3. *okamžitým odstúpením od Zmluvy, a to najmä v prípade podstatného porušenia Zmluvy.*
   1. **Ukončenie Zmluvy na základe dohody zmluvných strán:**
      * 1. Zmluvné strany sú oprávnené predčasne ukončiť platnosť a účinnosť tejto Zmluvy na základe písomnej dohody zmluvných strán podpísanej oprávnenými zástupcami obidvoch zmluvných strán.
        2. Zmluvné strany si môžu v dohode podľa bodu 15.3.1. tejto Zmluvy stanoviť podmienky vzájomnej kompenzácie ukončenia zmluvného vzťahu.
        3. V prípade ukončenia zmluvného vzťahu na základe dohody zaniká Zmluva dňom uvedeným v dohode, resp. ak tento v dohode uvedený nie je, dňom jej účinnosti, t. j. dňom nasledujúcim po dni jej zverejnenia v súlade s právnymi predpismi na webovom sídle Kupujúceho.
   2. **Ukončenie Zmluvy z dôvodu okamžitého odstúpenia:**
      * 1. Kupujúci je oprávnený odstúpiť od tejto Zmluvy v prípade:
           1. *podstatného porušenia Zmluvy Predávajúcim;*
           2. *pokiaľ v priebehu trvania Zmluvy bol na majetok Predávajúceho vyhlásený konkurz, alebo vo vzťahu k Predávajúcemu bolo vydané rozhodnutie o povolení reštrukturalizácie alebo rozhodnutie o povolení oddĺženia alebo ak bol návrh na vyhlásenie konkurzu zamietnutý pre nedostatok majetku Predávajúceho alebo pokiaľ sa Predávajúci ocitne v likvidácii alebo sa stane inak platobne neschopným,*
           3. *pokiaľ v čase jej uzavretia existoval dôvod na vylúčenie Predávajúceho z verejnej súťaže pre nesplnenie podmienky účasti podľa § 32 ods. 1 písm. a) zákona o verejnom obstarávaní,*
           4. *doručenia správy z kontroly verejného obstarávania k Zákazke, ktorou Poskytovateľ NFP neschválil predmetné verejné obstarávanie, a to aj bez udania iného dôvodu.*
        2. Za podstatné porušenie Zmluvy Predávajúcim sa považuje najmä ale nie len:
           1. *ak sa preukáže, že Predávajúci vo svojej ponuke predloženej do verejnej súťaže k Zákazke predložil nepravdivé doklady alebo uviedol nepravdivé, neúplné alebo skreslené údaje;*
           2. *nedodržanie termínu dodania Tovaru písomne dohodnutého v súlade s bodom 5.2 tejto Zmluvy o viac ako tridsať (30) dní;*
           3. *nedodržanie lehoty dodania Tovaru uvedenej v bode 5.1 tejto Zmluvy;*
           4. *opakované nedodržanie termínu dodania Tovaru, počas celej doby platnosti tejto Zmluvy;*
           5. *nedodanie Tovaru v rozsahu a v kvalite dohodnutej v tejto Zmluve;*
           6. *ak Predávajúci neodstráni vady dodaného Tovaru v lehote uvedenej v bode 10.9. tejto Zmluvy;*
           7. *aj také porušenie inej povinnosti Predávajúceho vyplývajúce z tejto Zmluvy, ktoré spĺňa podmienky podľa § 345 ods. 2 Obchodného zákonníka alebo ktoré je ako podstatné porušenie povinnosti uvedené v tejto Zmluve.*

* + - 1. Predávajúci je oprávnený odstúpiť od tejto Zmluvy v prípade:
         1. *omeškania Kupujúceho s úhradou faktúry vystavenej na základe tejto Zmluvy o viac ako tridsať (30) dní, za predpokladu, že k náprave nedôjde ani v dodatočnej lehote piatich (5) dní odo dňa doručenia písomnej výzvy Predávajúceho Kupujúcemu na nápravu; to neplatí v prípade, ak je Kupujúci v omeškaní s úhradou faktúry z dôvodu, že mu neboli pripísané súvisiace peňažné prostriedky z verejných rozpočtov na bankový účet v rámci Projektu financovania uvedeného v bode 2.2 tejto Zmluvy.*
         2. *v prípade takého porušenia povinností Kupujúcim vyplývajúcich z tejto Zmluvy, ktoré spĺňa podmienky podľa § 345 ods. 2 Obchodného zákonníka za predpokladu, že k náprave nedôjde ani v dodatočnej lehote 15 dní odo dňa doručenia písomnej výzvy Predávajúceho Kupujúcemu.*
  1. Odstúpením od Zmluvy Zmluva zaniká, keď prejav vôle oprávnenej zmluvnej strany odstúpiť od Zmluvy je doručený druhej zmluvnej strane.
  2. Odstúpenie od Zmluvy sa nedotýka právnych vzťahov vzniknutých do okamihu odstúpenia. Obe zmluvné strany sa zaväzujú vysporiadať a splniť svoje záväzky, ktoré vznikli pred odstúpením od tejto Zmluvy.

1. **Doručovanie:**
   1. Všetky listiny, dokumenty, požiadavky a oznámenia (ďalej ako „**Oznámenia**“) budú medzi zmluvnými stranami zabezpečované listami doručenými poštou, e-mailom správy alebo telefonátom. V prípade telefonického vykonania oznámenia, bude toto doplnené niektorým z ďalších spôsobov doručovania podľa tohto bodu. Ak bolo Oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa bodu 16.2. tohto článku vrátila späť odosielateľovi. Ak bolo oznámenie zasielané e-mailom alebo oznamované telefónom alebo osobne v pracovný deň v čase od 8.00 hod. do 16.00 hod. SEČ, považuje sa za doručené v momente prenosu, resp. oznámenia, inak v nasledujúci pracovný deň.
   2. Pre Kupujúceho budú všetky oznámenia doručované alebo oznamované na nižšie uvedené údaje:

*adresa: Trieda SNP 48A, 040 11 Košice – Západ, Slovenská republika*

*kontaktná osoba: [doplní Kupujúci najneskôr pri podpise Zmluvy]*

*tel.: [doplní Kupujúci najneskôr pri podpise Zmluvy]*

*e-mail: [doplní Kupujúci najneskôr pri podpise Zmluvy]*

a pre Predávajúceho budú všetky Oznámenie doručované alebo oznamované na nižšie uvedené údaje:

*adresa: [doplní úspešný uchádzač najneskôr pri podpise Zmluvy]*

*kontaktná osoba: [doplní úspešný uchádzač najneskôr pri podpise Zmluvy]*

*tel.: [doplní úspešný uchádzač najneskôr pri podpise Zmluvy]*

*e-mail: [doplní úspešný uchádzač najneskôr pri podpise Zmluvy]*

alebo na akúkoľvek inú adresu, faxové, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.

* 1. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie Oznámenia, najmä všetky zmeny týkajúce sa tejto Zmluvy, zmenu, či zánik ich právnej subjektivity, adresu ich sídla, miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek Oznámenie, a zároveň zodpovedá za akúkoľvek takto spôsobenú škodu.

1. **Rozhodné právo:**
   1. Táto Zmluva sa riadi platným a účinným právnym poriadkom Slovenskej republiky.
2. **Spory a ich riešenie:**
   1. Akékoľvek spory, nároky a názorové rozdiely vyplývajúce z tejto Zmluvy sa budú predkladať a budú s konečnou platnosťou riešené v súlade s platnou legislatívou Slovenskej republiky.
   2. Akékoľvek spory zmluvných strán vzniknuté v súvislosti s plnením záväzkov podľa tejto Zmluvy alebo v súvislosti s ňou sú zmluvné strany povinné bezodkladne riešiť rokovaniami a vzájomnou dohodou.
   3. V prípade, že sa vzájomné spory zmluvných strán vzniknuté v súvislosti s plnením záväzkov podľa tejto Zmluvy alebo v súvislosti s ňou nevyriešia v zmysle bodu 18.2. tejto Zmluvy ani do tridsiatich (30) dní odo dňa vzniku sporu, zmluvné strany sa dohodli a súhlasia, že všetky spory alebo nároky, ktoré vzniknú z tejto Zmluvy alebo v súvislosti s ňou, vrátane sporov týkajúcich sa jej platnosti, porušenia, ukončenia alebo existencie, budú s konečnou platnosťou rozhodnuté príslušným všeobecným súdom Slovenskej republiky podľa právnych predpisov platných na území Slovenskej republiky.
3. **Salvátorská klauzula:**
   1. Ak by niektoré z ustanovení tejto Zmluvy bolo neplatné, alebo by sa takým stalo neskôr, nebude tým dotknutá platnosť ostatných ustanovení tejto Zmluvy. Zmluvné strany sa zaväzujú vyvinúť maximálne úsilie na konvalidáciu neplatného ustanovenia Zmluvy, a ak taká konvalidácia nebude možná, zmluvné strany sa zaväzujú nahradiť neplatné ustanovenie takým ustanovením, ktoré sa svojim obsahom a povahou čo najviac približuje účelu, ktorý chceli zmluvné strany dosiahnuť neplatným ustanovením Zmluvy.
4. **Záverečné ustanovenia:**
   1. Predávajúci podpisom tejto Zmluvy potvrdzuje, že sa pred jej podpisom oboznámil so znením všetkých Príloh tejto Zmluvy a s ich obsahom bezpodmienečne súhlasí.
   2. Zmluvné strany berú na vedomie, že Kupujúci je v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinnou osobou, a preto je táto Zmluva v zmysle ustanovenia § 5a zákona o slobode informácií v spojení s ustanovením § 47a Občianskeho zákonníka č. 40/1964 Zb. v znení neskorších predpisov povinne zverejňovanou zmluvou.
   3. Zmluvné strany berú na vedomie, že táto Zmluva nadobúda platnosť dňom jej podpisu oprávnenými zástupcami zmluvných strán a účinnosť tejto Zmluvy v zmysle § 47a Občianskeho zákonníka v nadväznosti na § 5a zákona o slobode informácií dňom nasledujúcim po dni jej zverejnenia v súlade s právnymi predpismi na webovom sídle Kupujúceho (www.kosice.sk).
   4. Zmluvné strany berú na vedomie, že zverejnenie Zmluvy na webovom sídle Kupujúceho (www.kosice.sk) v súlade a v rozsahu stanovenom platnými právnymi predpismi, nie je porušením alebo ohrozením obchodného tajomstva, preto výslovne súhlasia s jej zverejnením v na webovom sídle Kupujúceho (www.kosice.sk) v plnom rozsahu.
   5. Záväzky z tejto Zmluvy sa vzťahujú aj na právnych nástupcov zmluvných strán. Žiadna zo zmluvných strán nie je oprávnená záväzky z tejto Zmluvy postúpiť na tretiu osobu bez predchádzajúceho písomného súhlasu druhej zmluvnej strany.
   6. Zmluvné strany berú na vedomie, že zmena Zmluvy je možná len v súlade s § 18 zákona o verejnom obstarávaní. Prípadné zmeny alebo doplnky obsahu tejto Zmluvy musia byť urobené formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán, za podmienok uvedených v zákone o verejnom obstarávaní.
   7. Táto Zmluva je vyhotovená v štyroch (4) rovnopisoch, z ktorých Predávajúci obdrží dve (2) vyhotovenia a Kupujúci dve (2) vyhotovenia.
   8. Neoddeliteľnou súčasťou tejto Zmluvy sú jej nasledovné prílohy:

***Príloha č. 1:*** *Technická špecifikácia Tovaru + Projektová dokumentácia [Technickú špecifikáciu Tovaru predloží úspešný uchádzač pri poskytnutí súčinnosti k podpisu tejto Zmluvy - bude v súlade s jeho ponukou, Prílohou č. B. 1 súťažných podkladov; Projektovú dokumentáciu – v súlade s Prílohou č. B. 2 súťažných podkladov – predloží Kupujúci najneskôr pri podpise Zmluvy]*

***Príloha č. 2****: Cenová tabuľka [predloží úspešný uchádzač pri poskytnutí súčinnosti k podpisu tejto Zmluvy - bude v súlade s jeho ponukou, Prílohou č. C. 2 súťažných podkladov]*

***Príloha č. 3****: Zoznam subdodávateľov [predloží úspešný uchádzač pri poskytnutí súčinnosti k podpisu tejto Zmluvy]*

***Príloha č. 4:*** *Vzor Protokolu*

* 1. Zmluvné strany vyhlasujú, že pri podpise tejto Zmluvy konali slobodne, vážne, dobrovoľne, s určitosťou, nie v tiesni a nie za nápadne nevýhodných podmienok a sú si plne vedomé následkov zo Zmluvy vyplývajúcich.

***[Podpisy na poslednej strane]***

***Príloha č. 1 Zmluvy na dodávku interiérového vybavenia***

*Technická špecifikácia Tovaru + Projektová dokumentácia*

***Príloha č. 2 Zmluvy na dodávku interiérového vybavenia***

*Cenová tabuľka*

***Príloha č. 3 Zoznam subdodávateľov***

*predloží Predávajúci najneskôr pri podpise Zmluvy*

***Príloha č. 4 Zmluvy na dodávku interiérového vybavenia***

*Vzor Protokolu*

***Odovzdávací a preberací protokol***

*spísaný v súlade s bodom 6.4 Zmluvy na dodávku interiérového vybavenia uzatvorenej v súlade s ustanovením § 269 ods. 2 zákona č. 513/1991 Zb. Obchodného zákonníka v znení neskorších právnych predpisov a príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej ako „****Zmluva****“) medzi nasledovnými zmluvnými stranami:*

1. **Kupujúci:**

**Názov**  : **[bude doplnené]**

So sídlom : [bude doplnené]

IČO : [bude doplnené]

DIČ : [bude doplnené]

IČ DPH : [bude doplnené]

Zastúpený : [bude doplnené]

*ďalej ako „****Kupujúci****“*

*a*

1. **Predávajúci:**

**Obchodné meno** : **[bude doplnené]**

So sídlom : [bude doplnené]

IČO : [bude doplnené]

DIČ : [bude doplnené]

IČ DPH : [bude doplnené]

Zapísaný : [bude doplnené]

Zastúpený : [bude doplnené]

*ďalej ako „****Predávajúci****“*

*Kupujúci a Predávajúci spoločne ako „****zmluvné strany****“*

*alebo jednotlivo ako „****zmluvná strana****“*

Zmluvné strany týmto v súlade s ustanovením bodu 6.4 Zmluvy pristupujú k spísaniu tohto odovzdávacieho a preberacieho protokolu o odovzdaní a prevzatí Tovaru, a to nasledovne:

1. ***Názov projektu (financovaného zo zdrojov EÚ) a kód projektu, v rámci ktorého je dodávaný Tovar:***

*[bude doplnené]*

1. ***Množstvo a špecifikácia (resp. druh) dodaného Tovaru (vrátane identifikácie dokumentov k dodanému Tovaru podľa bodu 6.3 písm. g) Zmluvy):***

*[bude doplnené]*

1. ***Miesto a dátum dodania Tovaru:***

*[bude doplnené]*

1. ***Súpis zistených vád:***

*[bude doplnené]*

1. ***Lehota na odstránenie vád:***

*[bude doplnené]*

Predávajúci týmto ako odovzdávajúci **odovzdáva** Tovar vo vyššie uvedenom rozsahu Kupujúcemu ako preberajúcemu, ktorý súčasne prehlasuje a jeho oprávnený zástupca svojim vlastnoručným podpisom potvrdzuje, že Tovar **preberá**.

*[Dátum a miesto vypracovania Protokolu, podpisy oprávnených zástupcov zmluvných strán]*

**Podpisová strana**

Na znak súhlasu s vyššie uvedenými dojednaniami pripájajú oprávnení zástupcovia zmluvných strán svoje vlastnoručné podpisy:

|  |  |
| --- | --- |
| V Košiciach, dňa \_\_\_\_\_\_\_\_\_\_\_\_\_\_\_\_  **Za Kujúceho:**  .............................................  **Mesto Košice**  **Ing. Jaroslav Polaček**  primátor | V *[doplní uchádzač]*, dňa *[doplní uchádzač]*  **Za Predávajúceho:**  .............................................  *[doplní uchádzač]* |